OMVII SS IONEN FOR DE EUROPÆISKE FÆLLESSKABER 
K0M(91)263 endelig udg. 
Bruxelles, den 12. juli 1991 
Forslag t i I 
RÅDETS FORORDNING (EOF) 
om ændring af forordning (EØF) nr. 1696/71 om den fælles 
markedsordning for humle 
(forelagt af Kommissionen) 

-<?-
Begrundelse 
Det foreslås, at Rådet vedtager en forordning om ændring af Rådets forordning 
(EØF) nr. 1696/71 om den fælles markedsordning for humle. 
Kommissionen fremlægger dette forslag af følgende årsager: 
1. Den nuværende definition på "lupulin-beriget humlepulver" som fastsat i 
artikel 1, stk. 3, litra c), i forordning (EØF) nr. 1696/71 indebærer, at 
alle blade, stængler, dækblade og humlespindler er fjernet. Dette har vist 
sig at være en ukorrekt definition. I praksis er der altid en betydelig del 
af disse elementer tilbage i pulveret. Det er derfor hensigtsmæssigt at 
erstatte den nuværende definition med en mere korrekt definition. 
2. I artikel 1, stk. 3, litra d), er det ikke eksplicit fastsat, at 
humleekstrakter kan tilvirkes af humlepulver. I praksis tilvirkes visse typer 
humleekstrakter dog af humlepulver og ikke af humle. Da brugen af sådanne 
produkter er i sektorens interesse, bør det tillades at tilvirke 
humleekstrakter af humlepulver. 
3. Endvidere har med hensyn til forarbejdet humle manglen på klare instruktioner 
om, hvad der kan certificeres, skabt usikkerhed om de regler, der gælder i 
sektoren. De nuværende bestemmelser tillader en meget bred fortolkning, der i 
det mindste teoretisk går så langt som til, at det er muligt at certificere 
humlerester, dvs. et spildprodukt. Der bør derfor fastsættes en klar grænse, 
som et humleprodukt, der skal certificeres, ikke må falde udenfor. 
4. Det er blevet klart, at nogle producentsammenslutninger i Fællesskabet ikke 
foretager fælles markedsføring af deres medlemmers produktion som krævet i 
artikel 7, stk. 3, litra b). For at give disse sammenslutninger større 
valgmuligheder bør de kunne afgøre, om de ønsker at foretage fælles 
markedsføring eller ej. Samtidig bør der dog indføres et finansielt 
incitament for at tilskynde producentsammenslutningerne til at foretage 
fælles markedsføring. Rådet bør derfor kunne nedsætte støtten til 
producenterne, såfremt de ikke tilhører producentsammenslutninger, der 
foretager en effektiv markedsføring. 
Dette forslag har ingen finansielle følger for EUGFL. 
-* -
Forslag ti I 
RÅDETS FORORDNING (EØF) Nr. /91 
af 
om ændring af forordning (EØF) nr. 1696/71 om den fælles 
markedsordning for humle 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet <1), 
under henvisning til udtalelse fra Det Økonomiske og Sociale Udvalg (2), og 
ud fra følgende betragtninger: 
Artikel 1, stk. 3, i forordning (EØF) nr. 1696/71 om den fælles markedsordning 
for humle <3), senest ændret ved forordning (EØF) nr. 3577/90 (4\ indeholder 
definitioner af de produkter, der er omfattet af markedsordningen; artikel 2 i 
nævnte forordning indeholder betingelserne for certificering af humle og 
humleprodukter; 
siden oprettelsen af den fælles markedsordning for humle har handelen med humle 
fået et større og større omfang; det er nødvendigt at anføre en mere detaljeret 
definition af begreberne "lupulin-beriget humlepulver" og "humleekstrakt" såvel 
som de humleprodukter, der kan overgå til fri omsætning; 
(1) EFT nr. L 
(2) EFT nr. L 
(3) EFT nr. L 175 af 4. 8.1971, s. 1. 
(4) EFT nr. L 353 af 17.12.1990, s. 23. 
-A- • 
artikel 7 i forordning (EØF) nr. 1696/71 indeholder de regler, som 
producentsammenslutningerne skal overholde for at blive anerkendt; det er blevet 
klart, at adskillige anerkendte producentsammenslutninger i Fællesskabet er stødt 
på store vanskeligheder ved fælles markedsføring af deres medlemmers produktion; 
de anerkendte producentsammenslutninger bør kunne afgøre, om de ønsker at 
foretage fælles markedsføring eller ej; 
der bør gives et incitament til at fremme producentsammenslutningernes 
markedsføring af deres medlemmers produktion i fællesskab for at give 
producenterne en bedre position på markedet; med henblik herpå kan 
producentstøtten nedsættes for de producenter, der ikke tilhører 
producentsammenslutninger, der foretager fælles markedsføringer af deres 
medlemmers samlede produktion -
UDSTEDT FØLGENDE FORORDNING: 
Artikel 1 
I forordning (EØF) nr. 1696/71 foretages følgendee ændringer: 
1. Artikel 1, stk. 3, litra c), affattes således: 
"c) "LupuI i n-beriget humlepulver": det produkt, der udvindes ved formaling 
af humle efter mekanisk udskillelse af en del af bladene, stænglerne, 
dækbladene og humlespindlerne." 
2. Artikel 1, stk. 3, litra d), affattes således: 
"d) "Humleekstrakt": de ved opløsningsmidlers indvirkning på humle eller 
humlepulver udvundne koncentrerede produkter." 
3. Følgende punktum indsættes i artikel 2, stk. 2: 
"Med hensyn til de i artikel 1, stk. 3, litra b) til e), omhandlede produkter 
kan attesten kun udstedes, hvis alfasyreindholdet i disse produkter ikke er 
lavere end indholdet i den humle, de er fremstillet af." 
- 5T- -
4. Det sidste afsnit i artikel 7, stk. 3, litra b), affattes således: 
"En sammenslutning eller forening kan give sine medlemmer tilladelse til selv 
at markedsføre hele eller en del af deres produktion efter de regler, der er 
fastlagt og kontrolleret af sammenslutningen eller foreningen." 
5. I artikel 12, stk. 5, indsættes som litra c): 
"c) Den støtte, der skal fastsættes, kan være lavere for de producenter, 
der ikke tilhører en anerkendt producentsammenslutning, der 
markedsfører sine medlemmers samlede produktion, som omhandlet i 
artikel 7, stk. 3, litra b). Den støtte, der skal fastsættes i så 
tilfælde, er mindst 50% af den støtte, der fastsættes for de 
forskellige grupper humlesorter ifølge artikel 12, stk. 5, litra a), og 
stk. 6, i nærværende forordning." 
Artikel 2 
Denne forordning træder i kraft på syvendedagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den På Rådets vegne 

ISSN 0254-1459 
KOM(91) 263 endelig udg. 
DOKUMENTER 
DA 03 
Katalognummer : CB-CO-91-306-DA-C 
ISBN 92-77-74195-3 
Kontoret for De Europæiske Fællesskabers Officielle Publikationer 
L-2985 Luxembourg